Author: 23
Last saved by: User
Company: mvsr

Predkladacia  správa

Vláda Slovenskej republiky uznesením vlády č. 675 z 19. októbra 2011 schválila organizačno-technické zabezpečenie volieb do Národnej rady Slovenskej republiky v roku 2012. Týmto uznesením v bode B.2. bolo uložené podpredsedovi vlády a ministrovi financií uvoľniť finančné prostriedky vo výške  10 146 831 eur, z toho pre Ministerstvo vnútra Slovenskej republiky 8 616 509 eur a pre Štatistický úrad Slovenskej republiky 1 530 322 eur na krytie výdavkov spojených s prípravou, technickým zabezpečením a vykonaním volieb do Národnej rady Slovenskej republiky v roku 2012 v termíne do 30. novembra 2011.

Schválený návrh organizačno-technického zabezpečenia volieb do Národnej rady Slovenskej republiky v roku 2012 ukladá predovšetkým Ministerstvu vnútra Slovenskej republiky a Štatistickému úradu Slovenskej republiky zabezpečovať úlohy súvisiace s prípravou volieb do Národnej rady Slovenskej republiky koncom roka 2011. Nakoľko financovanie výdavkov spojených s prípravou volieb, ako aj samotná úhrada výdavkov vynaložených na prípravné práce v súvislosti so zabezpečením volieb sa uskutoční až v  roku 2012,  navrhuje sa termín plnenia úlohy B.2. uznesenia vlády Slovenskej republiky
č. 675 z 19. októbra 2011 zmeniť z „do 30. novembra 2011“  na „do 20. januára 2012“. 

Predkladaný materiál nezakladá nároky na rozpočet verejnej správy, nemá vplyv na  podnikateľské prostredie, nemá sociálne vplyvy, ani vplyvy na životné prostredie a informatizáciu spoločnosti.

Materiál bol prerokovaný s Ministerstvom financií Slovenskej republiky a so Štatistickým úradom Slovenskej republiky. Vzhľadom na nelegislatívnu a nekoncepčnú povahu nebol predložený do predbežného pripomienkového konania.